
ZAPISNIK  7.  SEJE  STROKOVNO  TRENERSKEGA SVETA  NTZS  ZA  SEZONO 2012/2013, z dne 11. 04. 2013 ob 09.00, v prostorih sejne sobe Varnosti Maribor na Baragovi 5 Ljubljani
Prisotni člani STS NTZS:  Špela Polončič, Jože Mikeln (od 10.30), Uroš Slatinšek, Danijel Šarlah.
Selektorji: Bojan Rak, Jože Urh, Vesna Ojsteršek Drnovšek 
Predsednica TRK: Milana Krmelj,
Opravičeno odsotni: Mirko Unger, Miran Močan, Damjan Lazar.
Ostali vabljeni: Zala, Nika in gospod Veronik, Božo Šetina, Gaja, gospa in gospod Paradiž, Sajda Slatinšek. 
Predlagan naslednji dnevni red:
1. Pregled in potrditev zapisnika VI. seje STS
2. Center
3. Tekmovalni sistemi (prenova) in točkovanje
4. Mersin – mediteranske igre kriteriji
5. Tekoče zadeve 
6. Razno
Predsednik predstavi okvirne točke današnjega sestanka. Odpre razpravo o eventuelni dopolnitvi dnevnega reda. Novih predlogov na seji ni bilo.
Začetek seje STS ni bil sklepčen (samo trije člani). Vseeno pa smo začeli z 2. Točko dnevnega reda CENTER.

2. CENTER

Jože Urh predstavi delovanje NT Centra (strokovni del), Sajda Slatinšek pa predstavi organizacijski in pedagoški del. NT Center bo pričel z delovanjem 01.09.2013 v Novem mestu. Po predstavitvi je bila odprta razprava za vse prisotne, kjer smo odgovarjali na vsa vprašanja glede NT Centra.

Predlog: Potrdi se spisek prijavljenih igralk in igralcev za NT Center.

3. TEKMOVALNI SISTEMI

Predsedujoči odpre temo TEKMOVALNI SISTEMI in TOČKOVANJA. Prišlo je do širše debata prisotnih, kjer je prišlo do različnih predlogov:

Tekmovanja:

 U – 21  

Predlog: da se v bodoče igra samo DP, da ostane nespremenjeno vendar se najde boljše termine
Najmlajši kadeti

Predlog: uvede se naj državno prvenstvo za najmlajše (uradno ali neuradno)

TOP člani-ce
Predlog: zopet se naj uvede III. Skupina članov

Dotaknili smo se tudi tekmovanj SNTL in Pokala.

Predlog: I. liga SNTL naj se ligaši (samo udeleženci I. SNTL) dogovorijo med seboj za sistem tekmovanj za prihajajočo sezono.

Predlog: Pokal se naj bi igral na izpadanje od začetka do konca brez skupin. Dilema kdaj se vključijo najboljše ekipe (ali od začetka ali pa se najde dogovor).

Debata je stekla tudi glede trenutno veljavnih rang lestvic. Prisotni se strinjajo, da bi bilo boljše točkovanje po učinku igralca (zmaga v plus, porazi v minus). Problematika pa je v nastavitvi samih ponderjev, ki jih bo zelo težko doreči. Zato se nagibamo pravilniku ITTF-a. 

4. MERSIN

V gradivu so bili predlagani kriteriji za MI Mersin 2013. 

Predlog: uvrstitev na svetovni jakostni lestvici na mesto med 16 najboljših igralk, igralcev iz mediteranskih držav.

5. TEKOČE ZADEVE

6. TEKOČE ZADEVE

Člani STS so sklenili, da o zadevah ne bodo glasovali, saj za zadeve, ki so bile na dnevnem redu zahtevajo večji konsenz sklepčnosti. Dogovor je bil, da se sestanejo na enem od DP za mladino in dorečejo zadeve.
Seja je bila zaključena ob 12.00.

     Danijel Šarlah l.r.
STROKOVNO TRENERSKI SVET  (VII. Seja – nadaljevanje na DP za kadetinje in kadete)

Datum: 20.04.2013 – Cerklje na Gorenjskem (9:00)
Prisotni člani STS NTZS:  Špela Polončič, Mirko Unger, Miran Močan, Uroš Slatinšek, Danijel Šarlah.
Selektorji: Jože Urh 
Opravičeno odsotni: Jože Mikeln, Damjan Lazar.

Predlagan naslednji dnevni red:

1. Predlagani sklepi in eventuelni sprejem
2. Tekoče zadeve 
3. Razno
1. Sklep: STS se seznani s spiskom prijavljenih igralk in igralcev za NT Center
2. Sklep: Obdržijo se tekmovanja v kategoriji U-21 in se jih proba združiti s tekmovanjem mlajših kadetov. Najti je treba primerne lokacije.
3. Sklep: Uvedba enega tekmovanja pod okriljem NTZS za najmlajše kadete.

4. Sklep: Pri članih se zopet formira III. Skupina za TOP turnirje.

5. Sklep: SNTL – prvo ligaši naj se odločijo za sistem tekmovanja za novo sezono.

6. Sklep: Pokal: Igra se na izpadanje od začetka do konca – prve štiri ekipe iz zadnjega SNTL se priključijo v osmini finala.

7. Sklep: Ekipno DP za mladince in kadete – vsak klub lahko prijavi neomejeno število ekip; igralci lahko nastopajo samo za eno ekipo od začetka do konca ekipnega DP.

8. Predlog: Nosilci za ekipna DP za mladince in kadete se naj postavijo po mestih (prvi trije igralci v ekipi); opravi naj se simulacija tekem (ITTF).
9.  Predlog: Jakostne lestvice – dokler se ne dogovori o novem sistemu točkovanja za jakostne lestvice, je bil podan predlog, da se po vsakem odigranem turnirju igralki ali igralcu odbije najslabše rezultat.
Seja je bila zaključena ob 10.15.

